Районна избирателна комисия Враца

ПРОТОКОЛ

№ 1-ПВР/НС

Враца, 25.09.2021 г.

На 25.09.2021г. от 15:00 часа в сградата на Областна дирекция Враца се проведе заседание на РИК - Враца. Присъстват 12 (дванадесет) членове на комисията, както следва:

Камелия Кръстева Татарска – Председател;

Лора Стефчова Младенова-Атанасова – Зам.-председател;

Красимир Крумов Колев – Зам.-председател;

Ивона Йорданова Данова – Секретар

и членове: Горан Йорданов Златков; Иван Пламенов Иванов; Силия Иванова Иванова; Ирена Иванова Николова; Маргарит Марков Маждраков; Малинка Георгиева Михайлова;

Красимира Милетиева Банчева; Даниел Борисов Христов.

Отсъства: Николай Пенков Николов.

Налице е необходимия кворум за провеждане на заседание.

Заседанието протече по следния дневен ред:

1. 1. За Номерацията на решенията на Районна избирателна комисия Враца
2. Заседания и начин на приемане на решения на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.
3. За Незабавно определяне начина и мястото на обявяване на взетите от нея решения в сградата, в която се помещава при произвеждане на изборите за президент и вицепрезидент на републиката и за народни представители на 14 ноември 2021 г.
4. За избиране на протоколчик на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.
5. Избор на говорител на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.
6. Избор на заместник на секретаря на Районна избирателна комисия в Шести изборен район – Врачански при произвеждане на в изборите за президент и вицепрезидент на републиката и за народни представители на 14 ноември 2021 г.
7. Определяне на член за маркиране на печатите на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.
8. Определяне на работно време на РИК Враца. На основание чл. 72, ал. 1, т. 1 от Изборния кодекс, Районна избирателна комисия в Шести изборен район – Врачански (РИК Враца)
9. Определяне на срок за подаване на документи за регистрация на кандидатски листи в изборите за народни представители на 14 ноември 2021 година.
10. Определяне на срок за подаване на документи за регистрация на инициативни комитети за участие в изборите за народни представители, насрочени за 14 ноември 2021 година.
11. Създаване на работна група от специалисти за подпомагане дейността на РИК Враца при произвеждане на изборите за президент и вицепрезидент на републиката и за Народни представители на 14 ноември 2021 година. На основание чл.72, ал.1, т.1 във връзка с чл.63 от Изборния кодекс и Решение № 542-ПВР/НС от 16 септември 2021 година на ЦИК, Районна избирателна комисия Враца в шести изборен район –Врачански /РИК Враца/
12. Поименно определяне на работна група от специалисти за подпомагане дейността на РИК Враца при произвеждане на изборите за президент и вицепрезидент на републиката и за народни представители за Народно събрание на 14 ноември 2021 година.
13. Разни.

Докладва Камелия Татарска - Председател.

Протоколно решение от 25.09.2021 г. за приемане на дневния ред

Гласували: 12, За – 12, Против – 0

Протоколно решението се приема под № 1 от 25.09.2021 г.

По т. 1 от дневния ред се взе следното решение:

Проект за решение № 1: За Номерацията на решенията на Районна избирателна комисия Враца. Взетите от РИК Враца решения относно произвеждане на изборите за президент и вицепрезидент на републиката и за народни представители за Народно събрание на 14 ноември 2021 година имат единна последователна номерация с арабски цифри, като след съответната арабска цифра се поставя тире и се добавя съкращението „ПВР/НС“- президент и вицепрезидент на републиката и за народни представители за Народно събрание на 14 ноември 2021 година. Номерацията на решенията на РИК Враца, назначена с Решение № 599- ПВР/НС от 25 септември 2021 година на ЦИК започва с номер 1.

Докладва Камелия Татарска - Председател.

Гласували: 12, За – 12, Против – 0

Решението се приема под № 1- ПВР/НС.

По т. 2 от дневния ред се взе следното решение:

Проект за решение № 2: заседания и начин на приемане на решения на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.

1. Заседанията на РИК Враца се свиква от нейния председател или по искане на една трета от членовете й. При отсъствие на председателя заседанията на РИК се свикват от определен от него заместник-председател.
2. РИК Враца ще провежда заседанията си от 17:00 ч. по предварително обявен дневен ред. При необходимост часът на заседанията може да бъде променян.
3. Членовете на РИК Враца се уведомяват за датата и часа на насрочените заседания по телефон и чрез съобщение, което се публикува на интернет страницата на комисията.
4. Заседанията на РИК Враца са присъствени и се излъчват в реално време в интернет чрез интернет страницата на комисията, на която предварително се обявява проект за дневен ред.
5. Заседанията на РИК Враца са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател. Кворумът на РИК Враца се проверява от секретаря или заместник-председател в началото на всяко заседание както и при гласуване. Присъствието на членовете на РИК Враца на заседание се удостоверява от Секретаря или Заместник-председател в нарочен списък по образец [Приложение № 1](https://rik06.cik.bg/upload/147436/%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B51-%D0%A0%D0%B5%D1%88.1.docx) към настоящето решение. Заседанията се ръководят от председателя на комисията, а в негово отсъствие – от определен от него заместник-председател.
6. Гласуването е явно и поименно. Гласува се „за“ или „против“. Не се допуска гласуване „въздържал се“. Към всеки протокол се прилага списък с поименното гласуване на присъстващите членове по образец [Приложение № 2](https://rik06.cik.bg/upload/147437/%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B52-%D0%A0%D0%B5%D1%88.1.docx) към настоящето решение. Начинът на гласуването се удостоверява в приложението от Секретаря или Заместник-председател на РИК Враца.
7. Членовете на РИК Враца, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.
8. За заседанията на РИК Враца се съставя протокол, който се подписва от председателя и секретаря и се публикува на интернет страницата на комисията.
9. РИК Враца приема решенията си с мнозинство две трети от присъстващите членове и при наличие на кворум съгласно т. 5.
10. Когато РИК Враца при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 70, ал. 4, изречение второ ИК. В този случай в мотивите на решенията се изписва кратко описание на предложението за решение и изложените съображения против, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 70, ал. 4, изр. второ ИК.
11. При отмяна на решението по т. 10, РИК Враца постановява ново решение, което се приема с мнозинство повече от половината от членовете ѝ.
12. Решенията, удостоверенията и текущата кореспонденция на РИК Враца се подписват от председателя и секретаря.
13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.
14. Когато отсъстват и председателят, и секретарят, решенията, протоколите, удостоверенията и текущата кореспонденция се подписват от определен заместник-председател и от определен с решение на комисията член, предложени от различни партии и коалиции.
15. Решенията, протоколите, удостоверенията и текущата кореспонденция на РИК Враца се подпечатват с печата на комисията.
16. На заседанията на РИК Враца може да присъстват застъпници, представители на партии, коалиции и инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.
17. РИК Враца поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в Шести изборен район-Врачански, включително от машинното гласуване, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.
18. РИК Враца публикува на интернет страницата си видеозапис (архив) от заседанията на комисията незабавно след приключване на съответното заседание.

Докладва Ивона Данова - Секретар.

Гласували: 12, За – 12, Против – 0

Решението се приема под № 2– ПВР/НС.

По т. 3 от дневния ред се взе следното решение:

Проект за решение № 3: За незабавно определяне начина и мястото на обявяване на взетите от нея решения в сградата, в която се помещава при произвеждане на изборите за президент и вицепрезидент на републиката и за народни представители на 14 ноември 2021 г.

РИК Враца обявява решенията си незабавно след приемането им чрез поставяне на табло, разположено във фоайето на Областна администрация - Враца, находящо се на адрес: гр. Враца, бул. „Демокрация" № 1, ет.1 и чрез публикуване на интернет страницата си.

Мястото за обявяване на решенията на РИК Враца да се оформи от организационно-техническия екип на Областна администрация - Враца по начин, показващ предназначението му.

На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на таблото по т. 1 и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Срокът за обжалване на решенията на РИК Враца започва да тече от по-късното по ред обявяване/публикуване (на таблото по т.1 или на интернет страницата на комисията).

Организационно-техническият екип на Областна администрация - Враца да предприеме подходящи мерки за осигуряване на достъп на избирателите до определеното за оповестяване на решенията на Районна избирателна комисия в Шести изборен район – Врачански място, посочено в т. 1.

Докладва Ивона Данова - Секретар.

Гласували: 12, За – 12, Против – 0

Решението се приема под № 2– ПВР/НС.

По т. 4 от дневния ред се взе следното решение:

Проект за решение № 4: За избиране на протоколчик на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.

Избира за протоколчик на заседанията на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители за Народно събрание на 14 ноември 2021 година Малинка Георгиева Михайлова.

Същият/ата удостоверява изготвянето на протоколите с подписа си.

При отсъствие на избрания за протоколчик член на комисията се взима нарочно решение за заместващ член, който да води конкретния протокол.

Докладва Камелия Татарска - Председател.

Гласували: 12, За – 12, Против – 0

Решението се приема под № 4 - ПВР/НС.

По т. 5 от дневния ред се взе следното решение:

Проект за решение № 5: избор на говорител на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.

Избира за говорител/и, който/които да оповестява/т решенията й: Красимир Крумов Колев

Докладва Камелия Татарска - Председател.

Гласували: 12, За – 12, Против – 0

Решението се приема под № 5 - ПВР/НС.

По т. 6 от дневния ред се взе следното решение:

Проект за решение № 6: избор на заместник на секретаря на Районна избирателна комисия в Шести изборен район – Врачански при произвеждане на в изборите за президент и вицепрезидент на републиката и за народни представители на 14 ноември 2021 г.    Когато отсъстват и председателят, и секретарят, решенията на РИК Враца се подписват от заместник-председател за „председател" и от Маргарит Марков Маждраков - член на Районна избирателна комисия в Шести изборен район – Врачански за „секретар", предложени от различни партии и коалиции.

Докладва Камелия Татарска - Председател.

Гласували: 12, За – 12, Против – 0

Решението се приема под № 6 - ПВР/НС.

По т. 7 от дневния ред се взе следното решение:

Проект за решение № 7: определяне на член за маркиране на печатите на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.

Определя Камелия Татарска и Маргарит Маждраков – съответно председател и член на РИК Враца да положат знак за маркиране на печатите на РИК Враца по уникален начин. Съставя протокол, подписан от членовете на РИК Враца, съдържащ най-малко 3 (три) отпечатъка от всеки от маркираните печати, неразделна част от настоящето решение.

Докладва Ивона Данова - Секретар.

Гласували: 12, За – 12, Против – 0

Решението се приема под № 7– ПВР/НС.

В 15:30 ч. бе съставен протокол, съдържащ 3 (три) отпечатъка от всеки от маркираните печати, подписан от членовете на РИК Враца.

По т. 8 от дневния ред се взе следното решение:

Проект за решение № 8: Определяне на работно време на Районна избирателна комисия в Шести изборен район – Врачански при произвеждане на изборите за президент и вицепрезидент на републиката и за народни представители на 14 ноември 2021 г.

Определя работно време на РИК Враца, както следва:

- в работни дни от понеделник до петък от 9:00 часа до 12:00 часа и от 13:00 до

17:00 часа.

- в неработни дни и в събота и неделя от 10:00 часа до 14:00 часа.

В дните, в които изтичат определените от закона срокове, РИК - Враца ще приема документи до 17:00 часа.

Дежурства в РИК Враца се осъществяват чрез присъствие на най-малко двама членове на РИК, предложени от различни партии и коалиции от партии.

Докладва Ивона Данова - Секретар.

Гласували: 12, За – 12, Против – 0

Решението се приема под № 8– ПВР/НС.

По т. 9 от дневния ред се взе следното решение:

Проект за решение № 9: Определяне на срок за подаване на документи за регистрация на кандидатски листи в изборите за народни представители на 14 ноември 2021 година.

Определя начален и краен срок за подаване на документи за регистрация на кандидатски листи в изборите за народни представители, насрочени за 14.11.2021 г., както следва:

Начален срок – 30.09.2021 г. - 09:00 ч.

Краен срок – 12.10.2021 г. - 17:00 ч.

Документи се приемат в работни дни от 9:00 до 12:00 и от 13:00 до 17:00 часа и в неработни дни и в събота и неделя от 10:00 часа до 14:00 часа.

Когато при проверка на представените документи се установят непълноти или несъответствия, Районна избирателна комисия в Шести изборен район Враца, дава незабавно указания за отстраняването им в срок до три дни от съобщаването, но не по-късно от крайния срок за регистрация - 17:00 ч. на 12.10.2021 г.

Докладва Ивона Данова - Секретар.

Гласували: 12, За – 12, Против – 0

Решението се приема под № 9– ПВР/НС.

По т. 10 от дневния ред се взе следното решение:

Проект за решение № 10: Определяне на срок за подаване на документи за регистрация на инициативни комитети за участие в изборите за народни представители, насрочени за 14 ноември 2021 година.

Определя начален и краен срок за подаване на документи за регистрация на инициативни комитети за участие в изборите за народни представители, насрочени за 14.11.2021 г., както следва:

Начален срок – 27.09.2021 г. - 09:00 ч.

Краен срок – 04.10.2021 г. - 17:00 ч.

Документи се приемат в работни дни от 9:00 до 12:00 и от 13:00 до 17:00 часа и в неработни дни и в събота и неделя от 10:00 часа до 14:00 часа.

Когато при проверка на представените документи се установят непълноти или несъответствия, Районна избирателна комисия в Шести изборен район Враца, дава незабавно указания за отстраняването им в срок до три дни от съобщаването, но не по-късно от крайния срок за регистрация - 17:00 ч. на 04.10.2021 г.

Докладва Ивона Данова - Секретар.

Гласували: 12, За – 12, Против – 0

Решението се приема под № 10 – ПВР/НС.

По т. 11 от дневния ред се взе следното решение:

Проект за решение № 11: Създаване на работна група от специалисти за подпомагане дейността на РИК Враца при произвеждане на изборите за президент и вицепрезидент на републиката и за Народни представители на 14 ноември 2021 година.

Създава към РИК Враца работна група от специалисти, както следва:

1.1. „Специалист – експерт към РИК“ -3 /три/ броя

1.2. „Специалист – технически сътрудник към РИК“ - 5 /пет/ броя.

Докладва Ивона Данова - Секретар.

Гласували: 12, За – 12, Против – 0

Решението се приема под № 11 – ПВР/НС.

По т. 12 от дневния ред се взе следното решение:

Проект за решение № 12: Поименно определяне на работна група от специалисти за подпомагане дейността на РИК Враца при произвеждане на изборите за президент и вицепрезидент на републиката и за народни представители за Народно събрание на 14 ноември 2021 година

Привлича като „Специалист - експерт към РИК“

1.1. Пламен Георгиев Йорданов ЕГН: …….

1.2. Валдис Ивайлов Хинков ЕГН: ……..

За целия период на работата на комисията, считано от датата на настоящото решение.

Привлича като „Специалист – технически сътрудник към РИК“

2.1. Юлия Констатинова Цветкова ЕГН: ………..

2.2. Силвия Иванова Цекова ЕГН: ……….

2.3. Марин Иванов Връбчев ЕГН: ………..

2.4. Павлина Бориславова Иванова ЕГН: …………

За целия период на работата на комисията, считано от датата на настоящето решение.

Докладва Камелия Татарска - Председател.

Гласували: 12, За – 12, Против – 0

Решението се приема под № 12 - ПВР/НС.

По т. 13 от дневния ред - разни:

Докладва Камелия Татарска – председател постъпилата поща: писмо от ЦИК с Решение № 617 – ПВР/НС; Заповед от община Роман – за обявяване изборни списъци; Заповед за образуване на СИК на територията на на община Роман и Заповед за образуване на СИК на територията на на община Борован.

Постъпи предложение от Красимир Колев за назначаване като „Специалист – технически сътрудник към РИК“ – Криси Павлова и като „Специалист - експерт към РИК“ – Цветомила Милкова.

Заседанието приключи в 16:15 часа.

Протоколчик: Председател:

Малинка Михайлова Камелия Татарска

Секретар:

Ивона Данова